Cjampanili di Montanaie

Il Cjampanili di Montanaie (loc. Montanaia) al è un pic che si cjate te Montanaie, un cjanâl laterâl de Val Cimoliane in Comun di Cimolais.
Deventât patrimoni naturâl de UNESCO intal 2009 al costituis un paradîs par rimpinadôrs, cjaminadôrs e alpiniscj. Al è un spunton di cret di passe 300 metris, logât intes Dolomitis Furlanis, setôr dai Spalts di Taurs.
Par rivâ intal Cjampanili e in Val Cimoliane de bande dal Friûl si à di jonzi Montreâl e si jentre intal Cjanâl di Celina fin a Cimolais. Di Cimolais si proseguis in Val Cimoliana, si lasse la veture intal parc de Cjasera di Pordenon e si scomence a cjaminâ viers la Val Montanaie. Dopo dôs oris e mieç si rive al bivàc Perugini, propite denant il Cjampanili. 
Dal Venit si rive di Longaron, viers Nert e dopo il Pas di San Sualt a Cimolais.

Categorie:Alps Cjargnelis